(1605) Dit heef ick an , en drincket dan Met eenen sedt Als ick my weer ghelijck een man , Ick vaer te bedt Dus wil ick niet vertoeven , maer proeven Dit wijntghen ras , fijn uyt dit glas T ’ ontdraeyt die vaste schroeven .Doet ghy so me , soo ick terstee , V voort gae Een cleyne bee , hoeft ghy hier ree Ist soo seght jae Om sulcken croes te drincken , sonder clincken Nu derf ic niet , omdat ment siet Ghy mocht my schand na dincken .Nu tsa wel an , siet of ick can Te deeghen wel Ick scheyer niet van in dit ghespan T ’ moet in myn vel Als ict heb binnen , micke , tmach hemt schicke Ick gaer mee voort , alsoot behoort Nu tsa waer nae stae icke .